Na osnovu člana 68. Zakona o građevinskom zemljištu Federacije Bosne i Hercegovine (“Službene novine Federacije BiH”, broj 25/03, 16/04 i 67/05), člana 36. Odluke o građevinskom zemljištu Općine Stari Grad (« Sl.novine Kantona Sarajevo »,broj: 7/15) i člana 25. Statuta Općine Stari Grad Sarajevo (“ Službene novine Kantona Sarajevo”, broj 20/13), Prečišćeni tekst, Općinsko vijeće na sjednici održanoj dana 27.04.2023. godine, donijelo je :

**ODLUKU**

**o visini naknade za pogodnosti gradskog građevinskog zemljišta-rente**

**na području Općine Stari Grad Sarajevo u 2023. godini**

**Član 1.**

Ovom Odlukom utvrđuje se visina naknade za pogodnosti gradskog građevinskog zemljišta-rente po m2 koju plaćaju fizička lica i pravna lica radi građenja ili izvedenih radova u postupku legalizacije objekata.

**Član 2.**

Visina naknade za pogodnosti gradskog građevinskog zemljišta-rente utvrđuje se po zonama u procentu od konačne prosječne građevinske cijene 1m2 stambene površine koja iznosi 2.052.90 KM/m2 i to kao fiksan procenat rente :

|  |  |  |
| --- | --- | --- |
| - prva zona u procentu | od 6 % što iznosi | 123.18 KM/1m2 |
| - druga zona u procentu | od 5 % što iznosi | 102.65 KM/1m2 |
| - treća zona u procentu | od 4 % što iznosi | 82.12 KM/1m2 |
| - četvrta zona u procentu | od 3 % što iznosi | 61.59 KM/1m2 |
| - peta zona u procentu | od 2 % što iznosi | 41.06 KM/1m2 |
| - šesta zona u procentu | od 1 % što iznosi | 20.53 KM/1m2 |

**Član 3.**

Prosječna konačna građevinska cijena iz člana 2. ove Odluke valorizuje se u toku godine svaka tri mjeseca na osnovu indeksa rasta cijena građevinskih radova u visokogradnji i niskogradnji po sumarnoj metodologiji i podacima koje objavljuje Federalni Zavod za statistiku.

**Član 4.**

Naknada za pogodnost gradskog građevinskog zemljišta utvrđuje se rješenjem.

**Član 5.**

Visina naknade za pogodnost gradskog građevinskog zemljišta-rente, utvrđuje se po zonama, po 1m2 za stambeni, poslovni i proizvodni prostor za predmete koji su zaprimljeni do 31.12.1999 godine (stara legalizacija), a još nisu rješeni ili nisu riješeni pravosnažnim rješenjem u iznosu od:

|  |  |  |
| --- | --- | --- |
| I | zoni građevinskog zemljišta | 10,00 KM |
| II | zoni građevinskog zemljišta | 8,00 KM |
| III | zoni građevinskog zemljišta | 6,00 KM |
| IV | zoni građevinskog zemljišta | 4,00 KM |
| V | zoni građevinskog zemljišta | 2,00 KM |
| VI | zoni građevinskog zemljišta | 1,00 KM |

**Član 6.**

Stupanjem na snagu ove Odluke prestaje da važi Odluka o visini naknade pogodnosti gradskog građevinskog zemljišta-rente na području Općine Stari Grad Sarajevo u 2022. godini, («Službene novine Kantona Sarajevo » broj: 15/22).

**Član 7.**

Ova Odluka stupa na snagu osmog dana od dana objavljivanja u “ Službenim novinama Kantona Sarajevo”.

Broj: 02-45-304/23 Predsjedavajući

Sarajevo: 27.04.2023. godine Općinskog vijeća Stari Grad Sarajevo

Seid Škaljić